ORDE do 17 de xaneiro de 2002 pola que se acorda a favor de diversos concellos a cesión da propiedade de bens mobles automóbiles, propiedade do Servicio Galego de Saúde.
CONSELLERÍA DE SANIDADE — III. OUTRAS DISPOSICIÓNS — 08/02/2002

O Servicio Galego de Saúde de cara a mellora-la prestación da asistencia sanitaria na Comunidade Autónoma, concedeu permisos de utilización temporal a favor de distintos concellos, de varias ambulancias propiedade do mesmo. Algúns deses vehículos en virtude do tempo transcurrido non son útiles na actualidade para a realización de labores de ambulancia e de acordo co Decreto 42/1998, do 15 de xaneiro, polo que se regula o transporte sanitario rebasan o tempo máximo establecido para o seu destiño a fins sanitarios. Por todo isto, os concellos de Santa Comba, Pontecesures, Boqueixón, Vedra, Quintela de Leirado, Xinzo de Limia, O Páramo, Quiroga, Covelo, Baleira, A Gudiña, A Teixeira, Maceda, Dozón, Cariño, O Porriño, Mondoñedo, A Estrada, Muíños, Arteixo, A Veiga, Meis e Monterroso solicitan a cesión dos vehículos que utilizan para ser destinados a outros fins que redunden no interese xeral do municipio.
Con este fin o Servicio Galego de Saúde tramitou o expediente de cesión dos ditos vehículos de conformidade co disposto no artigo 35 bis da Lei 3/1985, do 12 de abril, do patrimonio da Comunidade Autónoma galega, e no artigo 96 bis do seu regulamento, aprobado polo Decreto 50/1989, do 9 de marzo, engadido polo Decreto 238/1998, do 24 de xullo (DOG nº 156, do 13 de agosto).
Por todo o exposto e en uso das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente reformada pola Lei 11/1988, do 20 de outubro
DISPOÑO:
Artigo 1º
Esta orde ten por obxecto acorda-la cesión de varios vehículos (determinados no anexo) a favor dos concellos Santa Comba, Pontecesures, Boqueixón, Vedra, Quintela de Leirado, Xinzo de Limia, O Páramo, Quiroga, Covelo, Baleira, A Gudiña, A Teixeira, Maceda, Dozón, Cariño, O Porriño, Mondoñedo, A Estrada, Muíños, Arteixo, A Veiga, Meis e Monterroso.
Artigo 2º
A cesión queda sometida ás seguintes cláusulas:
a) Os bens cedidos destinaranse a fins de utilidade pública ou interese social do concello tal e como esixe o artigo 35 bis da Lei 3/1985, do patrimonio
da Comunidade Autónoma, e o artigo 96 bis do Decreto 50/1989, do 9 de marzo, polo que se aproba o seu regulamento.
b) Coa cesión outorgaráselle o concello a propiedade do vehículo, e este comprométese a realizar ante a Xefatura Provincial de Tráfico os trámites precisos para o cambio da súa titularidade.
c) Os bens cedidos destinaranse a outros fins de utilidade pública ou interese social do concello, debendo este proceder a retirar do vehículo todo anagrama ou rotulación que puidera identificalo como vehículo sanitario, asi como a aboa-los gastos que puidera orixina-la transformación do antedito vehículo.
Artigo 3º
A cesión formalizarase mediante acta subscrita polo director xeral da División de Recursos Económicos do Servicio Galego de Saúde e polo organo competente dos distintos concellos, debendo constar nela o acordo de cesión e a aceptación do cesionario.
Disposicións derradeiras
Primeira.-O Servicio Galego de Saúde, a través de seu órgano competente, realizará os trámites necesarios para a efectividade de canto se dispón nesta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 17 de xaneiro de 2002.
José María Hernández Cochón
Conselleiro de Sanidade
ANEXO
Relación de vehículos:
Vehículo
Matrícula
Concello
Nissan Practic
C-8448-BC
Santa Comba
Nissan Practic
C-2087-BG
Pontecesures
Nissan Vanette
C-2089-BG
Boqueixón
Nissan Vanette
C-6142-BS
Vedra
Nissan Vanette
OR-2360-J
Quintela de Leirado
Renault Trafic
C-3648-AV
Xinzo de Limia
Nissan Vanette
LU-2417-L
O Páramo
Nissan Practic
C-8403-BC
Quiroga
Nissan Vanette
PO-4374-AC
Covelo
Nissan Vanette
LU-4997-K
Baleira
Nissan Vanette
OU-8490-J
Gudiña
Nissan Vanette
OU-2750-J
Teixeira
Renault Trafic
C-3463-AV
Maceda
Nissan Vanette
PO-3131-AD
Dozón
Renault Trafic
C-2556-AW
Cariño
Nissan Vanette
PO-1283-AD
O Porriño
Renault Trafic
C-3649-AV
Mondoñedo
Nissan Vanette
C-9506-BD
A Estrada
Nissan Vanette
C-2086-BG
A Estrada
Nissan Vanette
C-0701-BS
A Estrada
Nissan Vanette
C-6141-BS
Muíños
Nissan Vanette
C-6140-BS
Arteixo
Nissan Vanette
C-7362-AS
Arteixo
Nissan Vanette
C-9088-BG
A Veiga
Nissan Vanette
C-9505-BD
Meis
Renault Trafic
C-2558-AW
Monterroso